wannaphong/clean_thaiwikipedia huggingface dataset:
# โจว (นามสกุล 鄒)
โจว  เป็นนามสกุลจีนที่พบบ่อยที่สุดเป็นอันดับที่ 67 มีที่มาจากชื่อรัฐโจว (鄒) ในยุควสันตสารทของจีนโบราณOrigin of the surname Zou, Chou จากความหลากหลายของภาษาจีน โจวจึงสามารถถอดอักษรเป็น Chow, Chau, Tsau, Trau, Tsou, Tjeuw หรือ Chew โจวเป็นนามสกุลลำดับที่ 35 ในกวีนิพนธ์นามสกุล 100 ตระกูล

 บุคคลที่มีชื่อเสียง 
โจว เหยี่ยน (鄒衍; 305–240 ปีก่อนคริสตกาล) นักปรัชญาชาวจีนผู้มีชื่อเสียงในฐานะตัวแทนนักคิดของสำนักหยิน-หยาง (หรือสำนักธรรมชาตินิยม) ในยุตร้อยสำนักคิด
โจว หรง (鄒容; ค.ศ. 1885–1905) นักปฏิวัติต่อต้านราชวงศ์ชิง
โจว เจ๋อ (鄒喆; ค.ศ. 1636– ประมาณ ค.ศ. 1708) จิตรกรชาวจีนในยุคราชวงศ์ชิง
โจว เทาเฟิ่น (鄒韜奮; ค.ศ. 1895–1944) นักหนังสือพิมพ์ชาวจีน
โจว เจียหฺวา (鄒家華; เกิด ค.ศ. 1926) รองนายกรัฐมนตรีของจีน บุตรชายของโจว เทาเฟิ่น
# กู่ฉิน
กู่ฉิน  เป็นเครื่องดนตรีจีนมีเจ็ดสายที่เล่นด้วยการดีด มีการเล่นกันมาตั้งแต่สมัยโบราณ และเป็นนิยมเล่นในหมู่นักวิชาการและขุนนางบัณฑิตในฐานะเครื่องดนตรีที่มีความละเอียดประณีตอย่างยิ่ง ดังที่เน้นไว้ในคำกล่าวที่ว่า "บุรุษพึงไม่แยกจากฉินและเซ่อโดยไม่มีเหตุอันควร"Li Ji: Quli, second half 禮記‧曲禮下. รวมถึงมีความเกี่ยวข้องกับขงจื๊อนักปรัชญาชาวจีนโบราณอีกด้วย บางครั้งชาวจีนเรียกกู่ฉินว่าเป็น "บิดาแห่งดนตรีจีน" หรือ "เครื่องดนตรีของนักปราชญ์" ระวังสับสนกู่ฉินกับกู่เจิงซึ่งเป็นเครื่องดนตรีชนิดเครื่องสายขนาดยาวของจีนอีกชนิดหนึ่งที่ไม่มีเฟรตเช่นกัน  แต่มีหย่องที่เคลื่อนย้ายได้ใต้สายแต่ละสาย

ในยุคโบราณ กู่ฉินมีคำเรียกง่ายๆ ว่า "ฉิน" (琴)Zhang Yushu et al. Kangxi Zidian 【康熙字典】. Folio 28. แต่เมื่อถึงศตวรรษที่ 20 คำนี้ก็ได้นำไปใช้เรียกครื่องดนตรีอื่น ๆ จำนวนมาก เช่น หยางฉิน คือขิมที่เล่นด้วยการตี, หูฉิน เป็นตระกูลเครื่องสายที่เล่นโดยการสี รวมไปถึงเปียโนของตะวันออกที่เรียกในภาษาจีนว่า กางฉิน (钢琴) และไวโอลินที่เรียกว่าเสี่ยวถีฉิน (小提琴) เป็นตัวอย่างของการใช้คำนี้ คำนำหน้า " กู่- " (古; มีความหมายว่า "โบราณ") ถูกเพิ่มเข้ามาในภายหลังเพื่อให้มีความหมายชัดเจนขึ้น เครื่องดนตรีชนิดนี้จึงถูกเรียกว่า " กู่ฉิน " ในปัจจุบัน นอกจากนี้มีคำเรียกว่า ชีเสียนฉิน (七絃琴; มีความหมายว่า "ฉินเจ็ดสาย")

มีบทเพลงกู่ฉินที่หลงเหลือจากยุคโบราณและยุคราชวงศ์ที่เป็นที่รู้จักมากกว่า 3,360 เพลง เมื่อวันที่ 7 พฤศจิกายน พ.ศ. 2546 องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ประกาศให้กู่ฉินของจีนได้รับเลือกให้เป็นมรดกทางวัฒนธรรมของโลกที่จับต้องไม่ได้ ในปี พ.ศ. 2549 กู่ฉินได้รับเลือกให้อยู่ในรายชื่อมรดกทางวัฒนธรรมที่ไม่ใช่วัตถุแห่งชาติของจีน ในปี พ.ศ. 2553 กู่ฉินยุคราชวงศ์ซ่ง ถูกขายไปในราคา 22 ล้านเหรียญสหรัฐ ทำให้เป็นเครื่องดนตรีที่แพงที่สุดเท่าที่เคยมีการขายมา
# สมาคมกรีฑาอเมริกาเหนือ อเมริกากลาง และแคริบเบียน
สมาคมกรีฑาอเมริกาเหนือ อเมริกากลาง และแคริบเบียน (NACAC) เป็นสมาพันธ์ระดับทวีปที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ระหว่างประเทศภายในทวีปอเมริกาเหนือ, อเมริกากลาง และ แคริบเบียน สมาคมนี้เป็นหนึ่งในหกสมาคมในพื้นที่ของกรีฑาโลก (WA) ซึ่งเดิมชื่อสหพันธ์กรีฑานานาชาติ (IAAF) สมาคมกรีฑาอเมริกาเหนือ อเมริกากลาง และแคริบเบียนก่อตั้งขึ้นเมื่อวันที่ 10 ธันวาคม พ.ศ. 2531 ในซานฮวน ปวยร์โตรีโก

 สมาชิกสมาคม 

ประเทศสมาคม  สหพันธ์กรีฑาสมัครเล่นแองกวิลลา  สมาคมกรีฑาแอนทีกาและบาร์บิวดา  สหพันธ์กรีฑาอารูบา  สมาคมกรีฑาแห่งบาฮามาส  สมาคมกรีฑาแห่งบาร์เบโดส  สมาคมกรีฑาเบลีซ  สมาคมกรีฑาแห่งชาติเบอร์มิวดา  สมาคมกรีฑาหมู่เกาะบริติชเวอร์จิน  กรีฑาแคนาดา  สมาคมกรีฑาหมู่เกาะเคย์แมน  สหพันธ์กรีฑาคอสตาริกา  สหพันธ์กรีฑาคิวบา  สมาคมกรีฑาสมัครเล่นดอมินีกา  สหพันธ์กรีฑาแห่งสาธารณรัฐโดมินิกัน  สหพันธ์กรีฑาซัลวาดอร์  สมาคมกรีฑากรีเนดา  สหพันธ์กรีฑากัวเตมาลา  สหพันธ์กรีฑาสมัครเล่นเฮติ  สหพันธ์กรีฑาแห่งชาติฮอนดูรัส  สมาคมบริหารกรีฑาจาเมกา  สหพันธ์สมาคมกรีฑาเม็กซิโก  สมาคมกรีฑาสมัครเล่นมอนต์เซอร์รัต  สหพันธ์กรีฑานิการากัว  สหพันธ์กรีฑาปวยร์โตรีโก  สมาคมกรีฑาสมัครเล่นเซนต์คิตส์และเนวิส  สมาคมกรีฑาเซนต์ลูเซีย  ทีมกรีฑาเซนต์วินเซนต์และเกรนาดีนส์  สมาคมบริหารกรีฑาแห่งชาติตรินิแดดและโตเบโก  สมาคมกรีฑาสมัครเล่นหมู่เกาะเติกส์และเคคอส  กรีฑาสหรัฐ  สหพันธ์กรีฑาหมู่เกาะเวอร์จิน
# 100 ผู้ทรงอิทธิพลในจีนของฟอบส์
thumb

100 ผู้ทรงอิทธิพลในจีนของฟอบส์  เป็นรายชื่อที่เผยแพร่เป็นประจำทุกปีโดย ฟอบส์ ซึ่งจัดอันดับผู้มีชื่อเสียงที่ทรงอิทธิพลของจีน 100 อันดับ ตีพิมพ์ครั้งแรกใน ค.ศ. 2004 คล้ายคลึงกับ100 ผู้ทรงอิทธิพล ที่เผยแพร่โดย ฟอบส์ เช่นกัน ปัจจัยที่นำมาพิจารณาได้แก่ รายได้ จำนวนผู้เข้าชมเว็บไซต์ค้นหา ตลอดจนการปรากฏตัวบนหนังสือพิมพ์ นิตยสาร และโทรทัศน์

ในปี ค.ศ. 2010 การจัดอันดับเริ่มรวมผู้มีชื่อเสียงชาวจีนที่เกิดใน ฮ่องกง, ไต้หวัน และประเทศหรือภูมิภาคอื่น ๆ ก่อนปี ค.ศ. 2010 รวมเฉพาะผู้มีชื่อเสียงที่เกิดในจีนแผ่นดินใหญ่เท่านั้น ในปี ค.ศ. 2016 รายชื่อดังกล่าวถูกยกเลิกเนื่องจาก "ฟอบส์" หยุดดำเนินการในจีน ในปี ค.ศ. 2017 รายการได้รับการรื้อฟื้นอีกครั้ง
# สมาคมกรีฑาโอเชียเนีย
สมาคมกรีฑาโอเชียเนีย (OAA) เป็นหน่วยงานกำกับดูแลกีฬากรีฑาในโซนโอเชียเนีย สำนักงานใหญ่ตั้งอยู่ใน วาร์ซิตี้เลคส์ โกลด์โคสต์, รัฐควีนส์แลนด์ ประเทศออสเตรเลีย

 ประวัติ 
สมาคมกรีฑาโอเชียเนียก่อตั้งขึ้นในชื่อ องค์กรกรีฑาสมัครเล่นโอเชียเนีย (OAAA) เมื่อวันที่ 21 สิงหาคม พ.ศ.2512 ระหว่างการประชุม "สภาผู้แทนของประเทศสมาชิกของพื้นที่ออสตราเลเซียน" ซึ่งจัดขึ้นที่พอร์ตมอร์สบี ในดินแดนปาปัวและนิวกินี ในระหว่างการแข่งขันกีฬาแปซิฟิกใต้ครั้งที่ 3 ต่อมาเปลี่ยนชื่อเป็น องค์กรกรีฑาสมัครเล่นโอเชียเนีย (OAA) ในเดือนกุมภาพันธ์ พ.ศ. 2550

 สมาชิกสมาคม 

ประเทศสมาคมเว็บไซต์ ภาคตะวันออกสมาคมกรีฑาอเมริกันซามัว กรีฑาหมู่เกาะคุกอิงค์ กรีฑาฟิจิ †กรีฑานิวซีแลนด์†สมาคมกรีฑานีวเวกรีฑาเกาะนอร์ฟอล์กกรีฑาซามัวสมาคมกรีฑาตองงาสมาคมกรีฑาตูวาลู†คณะกรรมการกรีฑาดินแดนวอลิสและฟูตูนา ภาคตะวันตกกรีฑาออสเตรเลียสมาคมกรีฑากวมสมาคมกรีฑาคิริบาสกรีฑาหมู่เกาะมาร์แชลล์สมาคมกรีฑาแห่งสหพันธรัฐไมโครนีเซียกรีฑานาอูรูกรีฑานอร์เทิร์นมาเรียนาสมาคมลู่วิ่งและสนามปาเลากรีฑาปาปัวนิวกินีกรีฑาโซโลมอนกรีฑาวานูอาตู † สมาชิกสมทบ
# เชอวอน ฮอฮี
เชอวอน เบอร์นาเด็ตต์ ฮอฮี หรือ ฮ่อ สี่ พู่ย ในภาษาจีนกวางตุ้ง (; เกิด 31 ตุลาคม ค.ศ. 1997); เป็นนักกีฬาว่ายน้ำชาวฮ่องกง เธอเป็นนักว่ายน้ำชาวฮ่องกงคนแรกที่ได้รับเหรียญโอลิมปิก และเป็นนักกีฬาฮ่องกงคนแรกที่ได้รับเหรียญรางวัลได้มากกว่าหนึ่งเหรียญในโอลิมปิกเกมส์ โดยคว้าสองเหรียญเงินในรายการฟรีสไตล์ 100 เมตรและฟรีสไตล์ 200 เมตรในโอลิมปิกฤดูร้อน 2020 ที่โตเกียว ในการแข่งขันว่ายน้ำชิงแชมป์โลกระยะสั้น 2021 ที่จัดขึ้นในปีเดียวกัน เธอได้รับสองเหรียญทองและหนึ่งเหรียญทองแดง และเป็นนักกีฬาชาวฮ่องกงคนแรกที่ทำลายสถิติโลกในการแข่งขันชิงแชมป์โลกระยะสั้นในรายการฟรีสไตล์ 200 เมตรPoggi, Alessandro (16 December 2021). "Siobhan Haughey makes swimming history for Hong Kong in Abu Dhabi". Olympics.com. Retrieved 16 December 2021."A historic night in Abu Dhabi: Haughey sets WR, Seto gets fifth consecutive title at FINA World Swimming Championships". FINA. 16 December 2021. Retrieved 16 December 2021.

 สถิติโลก 
 ระยะสั้น (25 เมตร) 
ลำดับรายการเวลาการแข่งขันสถานที่วันที่สถานะอ้างอิง1ฟรีสไตล์ 200 เมตร1:50.31ว่ายน้ำชิงแชมป์โลกระยะสั้น 2021 (25 เมตร)อาบูดาบี สหรัฐอาหรับเอมิเรตส์ปัจจุบัน
# กษิดิศ สำเร็จ
กษิดิศ สำเร็จ (เกิด 26 มกราคม ค.ศ. 2001) เป็นนักเทนนิสชายชาวไทย

กษิดิศมีอันดับสูงสุดในระดับอาชีพ ATP อยู่ในอันดับที่ 622 โดยทำได้เมื่อวันที่ 13 มกราคม ค.ศ. 2020 นอกจากนี้ เขายังมีอันดับประเภทคู่ ATP ที่สูงที่สุดในระดับอาชีพ อันดับที่ 1,494 ซึ่งทำได้ในวันที่ 2 ธันวาคม ค.ศ. 2019

กษิดิศเป็นตัวแทนของทีมชาติไทยใน Davis Cup โดยที่เขามีสถิติชนะ/แพ้ ที่ 0–1 เกม

ATP Challenger และ ITF World Tennis Tour รอบชิงชนะเลิศ

 บุคคล: 3 (1–2) 
คำอธิบายเอทีพีชาเลนเจอร์ทัวร์ (0–0)ไอทีเอฟ เวิลด์ เทนนิส ทัวร์ (1–2)รอบชิงชนะเลิศตามพื้นผิวคอร์ทปูน (1–2)คอร์ทดิน (0–0)คอร์ทหญ้า (0–0)คอร์ทพรม (0–0)

ผลW–LDateการแข่งขันชั้นคอร์ทคู่แข่งคะแนนชนะ1–0M25 เชียงราย, ประเทศไทยเวิลด์ เทนนิส ทัวร์คอร์ทปูน คอนสแตนติน คราฟชุก6–3, 7–6(7–3)แพ้1–1M25 นครศรีธรรมราช, ประเทศไทยเวิลด์ เทนนิส ทัวร์คอร์ทปูน ฮิโรกิ โมริยะ6–2, 2–6, 2–6แพ้1–2M15 นครศรีธรรมราช, ประเทศไทยเวิลด์ เทนนิส ทัวร์คอร์ทปูน กริกอรี โลมาคิน6–7(2–7), 6–4, 3–6ชนะ2–2M15 Nakhon Si Thammarat, ThailandWorld Tennis TourHard Mitsuki Wei Kang Leong6–4, 6–3ชนะ3–2M15 Nakhon Si Thammarat, ThailandWorld Tennis TourHard ภวิชญ์ สอนหลักทรัพย์6–3, 6–2แพ้3–3M15 Nakhon Si Thammarat, ThailandWorld Tennis TourHard Ilia Simakin3–6, 4–6ชนะ1–0M25 Nakhon Si Thammarat, ThailandWorld Tennis TourHard Sasikumar Mukund6–3, 6–3

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๖, เล่ม ๑๔๐ ตอนพิเศษ ๕ ข หน้า ๒๕, ๒๒ พฤศจิกายน ๒๕๖๖
 อ้างอิง
# บาลงดอร์เฟมีแน็ง
บาลงดอร์เฟมีแน็ง หรือ บาลงดอร์หญิง (,) เป็นรางวัลฟุตบอลที่ ฟร็องส์ฟุตโบล มอบเพื่อเป็นเกียรติแก่ผู้เล่นที่ถือว่าทำผลงานได้ดีที่สุดในฤดูกาลที่ผ่านมา มีการมอบรางวัลครั้งแรกใน ค.ศ. 2018 โดยอาดา เฮเกอร์เบิร์ก จากนอร์เวย์เป็นผู้ได้รับรางวัลคนแรก แซม เคอร์ กองหน้าชาวออสเตรเลีย และแวนดี เรอนาร์ กองหลังชาวฝรั่งเศส เป็นผู้เล่นเพียงสองคนที่ได้รับการเสนอชื่อเข้าชิงรางวัลนี้ทุกครั้งนับตั้งแต่ก่อตั้งรางวัลนี้ (2018, 2019, 2021, 2022, 2023) แซม เคอร์ เป็นผู้เล่นเพียงคนเดียวที่ได้รับการเสนอชื่อเข้าชิงใน 20 อันดับแรกทุกครั้ง และติดอยู่ใน 7 อันดับแรกอย่างต่อเนื่อง ใน ค.ศ. 2022 อาเลกเซีย ปูเตยัส กัปตันสโมสรบาร์เซโลนา กลายเป็นผู้เล่นคนแรกและคนเดียวที่คว้ารางวัลนี้สองครั้งติดต่อกัน
# 100 ผู้ทรงอิทธิพลของฟอบส์
100 ผู้ทรงอิทธิพลของฟอบส์  เป็นรายชื่อการจัดอันดับประจำปีที่รวบรวมและเผยแพร่โดยนิตยสาร ฟอบส์ เริ่มต้นตั้งแต่ปี ค.ศ. 1999 เริ่มต้นด้วยรายชื่อผู้มีชื่อเสียงในวงการบันเทิง Forbes Top 40 จนถึงปี ค.ศ. 2014 การจัดอันดับพิจารณาจากปัจจัยต่าง ๆ ได้แก่ รายได้ ยอดผู้ติดตามโซเชียลมีเดีย การขึ้นปกนิตยสาร และช่วงของตัวชี้วัดเชิงคุณภาพ โดยมีจุดประสงค์เพื่อ "การวัดความมีอิทธิพล" ตั้งแต่ปี ค.ศ. 2015 ฟอบส์ ได้แยกปัจจัยรายได้ก่อนหักภาษี (ตั้งแต่เดือนมิถุนายนของปีก่อนหน้าจนถึงเดือนมิถุนายนของปีที่จัดพิมพ์) เท่านั้น โดยจะหักภาษีสำหรับผู้จัดการ ทนายความ และต้นสังกัด

 รายชื่อ 100 ผู้ทรงอิทธิพล 

รายชื่อ 10 อันดับแรกของแต่ละปีนับตั้งแต่เริ่มการจัดอันดับ

 ปี ค.ศ. 2000 
+ 2020 อันดับ ผู้ได้รับรางวัล อาชีพ 1  ไคลี เจนเนอร์ บุคลิกภาพของสื่อ 2  คานเย เวสต์ แร็ปเปอร์ 3  โรเจอร์ เฟเดอเรอร์ นักกีฬา (เทนนิส) 4  คริสเตียโน โรนัลโด นักกีฬา (สมาคมฟุตบอล) 5  ลิโอเนล เมสซี นักกีฬา (สมาคมฟุตบอล) 6  ไทเลอร์ เพอร์รี่ นักแสดงชาย 7  เนย์มาร์ นักกีฬา (สมาคมฟุตบอล) 8  โฮเวิร์ด สเติร์น บุคลิกภาพวิทยุ 9  เลอบรอน เจมส์ นักกีฬา (บาสเกตบอล) 10  ดเวย์น จอห์นสัน นักแสดงชาย
# กีฬาโรลเลอร์ในเอเชียนเกมส์ 2022
กีฬาโรลเลอร์ในเอเชียนเกมส์ 2022 จัดขึ้นที่ศูนย์กีฬาโรลเลอร์เฉียนถัง หางโจว ประเทศจีน ตั้งแต่วันที่ 24 กันยายน – 7 ตุลาคม ค.ศ. 2023

 กำหนดการแข่งขัน 
HฮีตFชิงชนะเลิศ

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 138 คนจาก 12 ชาติเข้าร่วมการแข่งขันกีฬาโรลเลอร์ในเอเชียนเกมส์ 2022:
# กีฬาบริดจ์ในเอเชียนเกมส์ 2022
กีฬาบริดจ์ในเอเชียนเกมส์ 2022 จัดขึ้นที่ห้องหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 27 กันยายน – 6 ตุลาคม ค.ศ. 2023

 กำหนดการแข่งขัน 
HฮีตFชิงชนะเลิศ

 ผู้ได้รับเหรียญรางวัล 

ทีมชายทีมหญิงทีมผสม

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 171 คนจาก 12 ชาติจะแข่งขันกีฬาบริดจ์ในเอเชียนเกมส์ 2022:
# กีฬาหมากรุกจีนในเอเชียนเกมส์ 2022
กีฬาหมากรุกจีนในเอเชียนเกมส์ 2022 จัดขึ้นที่ห้องหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 28 กันยายน – 7 ตุลาคม ค.ศ. 2023

 กำหนดการแข่งขัน 
HฮีตFชิงชนะเลิศ

 ผู้ได้รับเหรียญรางวัล 

บุคคลชายบุคคลหญิงทีมผสม

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 39 คนจาก 9 ชาติจะแข่งขันกีฬาหมากรุกจีนในเอเชียนเกมส์ 2022:
# สัญญาณขัดจังหวะ
สัญญาณขัดจังหวะ  หมายถึง สัญญาณที่ส่งไปยังหน่วยประมวลผลเพื่อบ่งบอกว่า มีเหตุการณ์เกิดขึ้นและต้องการความสนใจทันที เพื่อให้หน่วยประมวลผลหยุดการทำงานในกระบวนการที่กำลังทำอยู่ก่อนชั่วคราว แล้วไปทำงานในฟังก์ชันที่เรียกว่า ชุดคำสั่งจัดเรื่องขัดจังหวะ (interrupt handler) เพื่อจัดการกับเหตุการณ์ที่เกิดขึ้น เมื่อเสร็จสิ้นแล้วจึงค่อยกลับมาทำงานในกระบวนการที่ค้างไว้ต่อ

ประเภทของสัญญาณขัดจังหวะ
 สัญญาณขัดจังหวะจากฮาร์ดแวร์ (hardware interrupt) เป็นสัญญาณขัดจังหวะที่เกิดจากอุปกรณ์ เช่น แป้นพิมพ์ เมาส์ ฮาร์ดดิสก์ เป็นต้น ซึ่งส่งมายังหน่วยประมวลผลเพื่อบ่งบอกถึงเหตุการณ์บางอย่าง เช่น มีการกดปุ่มบนแป้นพิมพ์ มีการอ่านข้อมูลจากฮาร์ดดิสก์ เป็นต้น
 สัญญาณขัดจังหวะจากซอฟต์แวร์ (software interrupt) เป็นสัญญาณที่กระบวนการหรือโปรแกรมที่กำลังทำงานอยู่ส่งมายังหน่วยประมวลผลเพื่อบ่งบอกว่าต้องการเรียกใช้ฟังก์ชันหรือบริการบางอย่าง เช่น การหยุดทำงานของโปรแกรม เป็นต้น
# การทูตกับดักหนี้
การทูตกับดักหนี้  เป็นคำที่ใช้อธิบายความสัมพันธ์ทางการเงินระหว่างประเทศโดยที่ประเทศหรือสถาบันเจ้าหนี้ขยายหนี้ให้กับประเทศที่กู้ยืมบางส่วนหรือเพื่อเพิ่มอำนาจทางการเมืองของผู้ให้กู้ กล่าวกันว่าประเทศเจ้าหนี้จะให้สินเชื่อมากเกินไปแก่ประเทศลูกหนี้โดยมีจุดประสงค์ที่จะดึงสัมปทานทางเศรษฐกิจหรือการเมือง เมื่อประเทศลูกหนี้ไม่สามารถปฏิบัติตามภาระผูกพันในการชำระหนี้ได้ เงื่อนไขการกู้ยืมมักไม่ได้รับการเปิดเผยต่อสาธารณะ

คำนี้เป็นคำที่บัญญัติขึ้นครั้งแรกโดยนักวิชาการชาวอินเดีย พรหม เชลลานีย์ ในปี ค.ศ. 2560 เพื่ออธิบายถึงรัฐบาลจีนที่ให้กู้ยืมแล้วใช้ประโยชน์จากภาระหนี้ของประเทศเล็ก ๆ เพื่อยุติทางด้านภูมิรัฐศาสตร์ คำว่า "การทูตกับดักหนี้" ได้รวมอยู่ในศัพท์อย่างเป็นทางการของสหรัฐ โดยมีรัฐบาลสองชุดที่ต่อเนื่องกันใช้คำนี้ อย่างไรก็ตาม นักวิเคราะห์บางคนได้อธิบายแนวคิดเรื่องกับดักหนี้ของจีนว่าเป็น "มายาคติ" หรือ "สิ่งที่ทำให้ไขว้เขว"
# ตลาดเกิดใหม่
ตลาดเกิดใหม่  หรือ ประเทศเกิดใหม่ (emerging country) หรือ เศรษฐกิจเกิดใหม่ (emerging economy) คือตลาดที่มีลักษณะบางอย่างของตลาดพัฒนาแล้ว แต่ไม่เป็นไปตามมาตรฐานอย่างสมบูรณ์ รวมถึงตลาดที่อาจกลายเป็นตลาดที่พัฒนาแล้วในอนาคตหรือเคยเป็นในอดีต คำว่า "ตลาดชายขอบ" (frontier market) ใช้สำหรับประเทศกำลังพัฒนาที่มีตลาดทุนขนาดเล็ก มีความเสี่ยง หรือมีสภาพคล่องมากกว่า "ตลาดเกิดใหม่"MSCI will downgrade Argentina to frontier market – MarketWatch MarketWatch ในปี ค.ศ. 2006 เศรษฐกิจของจีนและอินเดียถือเป็นตลาดเกิดใหม่ที่ใหญ่ที่สุด"Emerging Economies and the Transformation of International Business" By Subhash Chandra Jain. Edward Elgar Publishing, 2006 p. 384. จากข้อมูลของ The Economist ระบุว่าหลายคนคิดว่าคำนี้ล้าสมัย แต่ไม่มีคำใหม่ใดที่ใช้แทนได้ เงินทุนกองทุนเฮดจ์ฟันด์ในตลาดเกิดใหม่สร้างสถิติใหม่ในไตรมาสแรกของปี 2011 ที่ 121 พันล้านดอลลาร์ ส่วนแบ่งของ GDP ทั่วโลกตามอำนาจการซื้อของประเทศตลาดเกิดใหม่ได้เพิ่มขึ้นจากร้อยละ 27 ในปี ค.ศ. 1960 เป็นประมาณร้อยละ 53 ภายในปี ค.ศ. 2013 ประเทศเศรษฐกิจเกิดใหม่และกำลังพัฒนาที่ใหญ่ที่สุด 10 ประเทศตามราคาตลาด หรือ GDP ตามอำนาจการซื้อ คือ 4 จาก 5 ประเทศในกลุ่มบริกส์ (บราซิล รัสเซีย อินเดีย และจีน) พร้อมด้วยอียิปต์ อินโดนีเซีย เม็กซิโก เกาหลีใต้ ซาอุดีอาระเบีย ไต้หวัน และตุรกี
# ตารางการจัดสรรไฟล์
ตารางการจัดสรรไฟล์  เป็นระบบไฟล์ที่พัฒนาขึ้นสำหรับคอมพิวเตอร์ส่วนบุคคล และเป็นระบบไฟล์หลักในระบบปฏิบัติการดอสและวินโดวส์ 9x แต่เดิมถูกพัฒนาขึ้นเพื่อใช้กับฟลอปปีดิสก์ที่มีความจุน้อย ๆ แต่ภายหลังก็ได้รับการพัฒนาให้ใช้กับฮาร์ดดิสก์และอุปกรณ์อื่น ๆ ได้ด้วย โดยแบ่งเป็น FAT12, FAT16 และ FAT32

ภายหลังในระบบปฏิบัติการวินโดวส์ ได้มีการเปลี่ยนระบบไฟล์หลักจากเดิมที่เป็น FAT มาเป็น NTFS แทนตั้งแต่วินโดวส์เอกซ์พีเป็นต้นไป โดยวินโดวส์มีเป็นรุ่นสุดท้ายที่ใช้ FAT เป็นระบบไฟล์หลัก

โครงสร้าง
หลักการทำงานของ FAT จะใช้ตารางดัชนี (index table) ที่อยู่ภายในอุปกรณ์เก็บข้อมูล เพื่อหาพื้นที่เก็บข้อมูลที่สัมพันธ์กับแต่ละไฟล์ โดยในตารางจะประกอบด้วยข้อมูลย่อย ๆ รวมกันเป็นแต่ละกลุ่มซึ่งเรียกว่า คลัสเตอร์ (cluster) มาเรียงกันเป็นแต่ละหน่วยในรายการโยง (linked list) ซึ่งในแต่ละหน่วยก็จะประกอบไปด้วยหมายเลขของคลัสเตอร์ถัดไปภายในไฟล์ หรืออาจเป็นเครื่องหมาย (marker) ที่บ่งบอกว่าเป็นจุดสิ้นสุดไฟล์ (end of file) เป็นพื้นที่ที่ไม่ได้ใช้ หรือเป็นพื้นที่ที่สงวนไว้ของดิสก์ โดยหน่วยแรกในตาราง FAT จะเป็นส่วนของไดเร็กทอรีราก (root directory) ซึ่งประกอบด้วยหมายเลขของคลัสเตอร์แรกภายในแต่ละไฟล์ภายในไดเร็กทอรีนั้น ซึ่งระบบปฏิบัติการสามารถทำการสืบค้นไฟล์ในตาราง FAT ได้โดยดูจากหมายเลขของคลัสเตอร์แรกภายในไฟล์นั้น แล้วดูคลัสเตอร์ถัดไปเรื่อย ๆ อย่างต่อเนื่องจนพบจุดสิ้นสุดของไฟล์นั้น
# สมาคมกรีฑาแพนอเมริกัน
สมาคมกรีฑาแพนอเมริกัน (อักษรย่อ: APA) เป็นสมาพันธ์ระดับภูมิภาคแห่งใหม่ที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติใน ทวีปอเมริกาเหนือ อเมริกากลาง อเมริกาใต้ และแคริบเบียน แทนที่คณะกรรมการกรีฑาแพนอเมริกัน

องค์กรนี้ก่อตั้งขึ้นเมื่อวันที่ 28 ตุลาคม พ.ศ. 2554 ระหว่างการแข่งขันกีฬาแพนอเมริกัน ครั้งที่ 16 ใน กวาดาลาฮารา รัฐฮาลิสโก ประเทศเม็กซิโก ประธานคนแรกคือวิกเตอร์ โลเปซ จากปวยร์โตริโก ซึ่งเป็นอดีตประธานของสมาพันธ์กีฬาอเมริกากลางและแคริบเบียน (CACAC)

 สมาชิก 
เนื่องจากธรรมนูญระบุว่า สมาชิกในสมาคมจะประกอบด้วยสหพันธ์ที่เป็นสมาชิกกรีฑาโลก ซึ่งเป็นสมาชิกของสมาคมกรีฑาอเมริกาเหนือ อเมริกากลาง และแคริบเบียน (NACAC) และ กรีฑาอเมริกาใต้ (CONSUDATLE) ตามที่ให้สัตยาบันต่อกรีฑาโลก ในขณะนี้ APA ประกอบด้วยสหพันธ์สมาชิก 44 แห่ง โดยแบ่งเป็น สมาชิกของ NACAC 31 แห่ง เป็นสมาชิกของ CONSUDATLE 13 แห่ง ซึ่งหมายความว่า APA ยังประกอบด้วยสมาชิก IAAF อีก 3 แห่งที่คณะกรรมการโอลิมปิกแห่งชาติยังไม่ได้รับการยอมรับ ซึ่งไม่ได้เป็นสมาชิกขององค์การกีฬาแพนอเมริกัน ได้แก่ แองกวิลลา มอนต์เซอร์รัต และหมู่เกาะเติกส์และเคคอส

ประเทศสมาคมเว็บไซต์  สหพันธ์กรีฑาสมัครเล่นแองกวิลลา   สมาคมกีฬาแห่งแอนติกาและบาร์บูดา  สมาพันธ์อาร์เจนตินา เด แอตเลติสโม   อารูบานเซ่ แอตเลติค บอนด์   สมาคมกีฬาบาฮามาส   สมาคมกรีฑาบาร์เบโดส    สมาคมกรีฑาสมัครเล่นเบลีซ   สมาคมกรีฑาแห่งชาติเบอร์มิวดา   เฟเดราซิออน แอตเลติกา เด โบลิเวีย   สมาพันธ์บราซิลลีรา เด แอตเลติสโม   สมาคมกรีฑาหมู่เกาะบริติชเวอร์จิน   กรีฑาแคนาดา   สมาคมกีฬาหมู่เกาะเคย์แมน  สหพันธ์แอตเลติกา ชิลี   สหพันธ์โคลอมเบียนา เด แอตเลติสโม   เฟเดราซิออน คอสตาริเซนเซ่ แอตเลติสโม่   สหพันธ์คูบานา เด แอตเลติสโม  สมาคมกรีฑาสมัครเล่นโดมินิกา   สหพันธ์โดมินิกานา เด อาโซเซียซิโอเนส เด แอตเลติสโม   สหพันธ์เอคัวโตเรียนา เด แอตเลติสโม http://www.coe.org.ec/  เฟเดราซิออน ซัลวาดอร์ญา เด แอตเลติสโม    สมาคมกรีฑาเกรเนดา  สหพันธ์นาซิอองนาล เด แอตเลติสโม กัวเตมาลา   สมาคมกรีฑากายอานา  สมาพันธ์เฮเตียน นักกีฬาสมัครเล่น  สหพันธ์นาซิอองนาล ฮอนดูเรญา เด แอตเลติสโม  สมาคมบริหารกรีฑาจาเมกา   สหพันธ์เม็กซิกานา เด แอตเลติสโม่   สมาคมกรีฑาสมัครเล่นมอนต์เซอร์รัต  เฟเดราซิออน นิการากูเอนเซ่ เด แอตเลติสโม   เฟเดราซิออน ปานาเมญา เด แอตเลติสโม  สหพันธ์ปารากวัย เด แอตเลติสโม   เฟเดราซิออน เดปอร์ติวา เปรูอานา เด แอตเลติสโม   สหพันธ์แอตเลติสโม เด เปอร์โตริโก   สมาคมกีฬาสมัครเล่นเซนต์คิตส์และเนวิส   สมาคมกรีฑาเซนต์ลูเซีย   ทีมกรีฑาเซนต์วินเซนต์และเกรนาดีนส์   ซูรินามเซ่ แอตเลติค บอนด์   สมาคมการบริหารกรีฑาแห่งชาติของตรินิแดดและโตเบโก   สมาคมกีฬาสมัครเล่นหมู่เกาะเติกส์และหมู่เกาะเคคอส  ลู่และลานของสหรัฐ   สหพันธ์กรีฑาและสนามหมู่เกาะเวอร์จิน   สมาพันธ์แอตเลติก้า เดล อุรุกวัย   สหพันธ์เวเนโซลานา เด แอตเลติสโม
# เก็บคุณหนูตกอับได้ ต้องปั้นให้ร้ายซะแล้วสิ
เก็บคุณหนูตกอับได้ ต้องปั้นให้ร้ายซะแล้วสิ  เป็นซีรีส์ไลต์โนเวลญี่ปุ่น เขียนโดยซาเมตาโร ฟูกาดะ และวาดภาพประกอบโดยซากูระ มิวาเบะ  เริ่มเผยแพร่ในฐานะนวนิยายเว็บในเว็บไซต์โชเซ็ตสึกะ นิ นาโรในเดือนสิงหาคม พ.ศ. 2562  ภายหลังสำนักพิมพ์ชูฟุ โตะ เซกัตสึ ชะได้ลิขสิทธิ์ตีพิมพ์เป็นหนังสือไลต์โนเวลในเคริอ PASH! Books ตั้งแต่เดือนมีนาคม พ.ศ. 2563  ปัจจุบันวางจำหน่ายถึงเล่มที่ 3 

มังงะดัดแปลงวาดภาพโดยอิจิโฮะ คัตสึระ เผยแพร่ทางเว็บไซต์ PASH UP! ตั้งแต่เดือนมีนาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 เมื่อเดือนกันยายน พ.ศ. 2566 มังงะมีลิขสิทธิ์ในประเทศไทยโดยสำนักพิมพ์ไอริสบุ๊ก ซีรีส์อนิเมะโทรทัศน์ดัดแปลงผลิตโดยสตูดิโอซีโร-จีและดิจิทัลเน็ตเวิร์กแอนิเมชัน โดยออกอากาศตั้งแต่เดือนตุลาคมถึงเดือนธันวาคม พ.ศ. 2566 

ตัวละคร

สื่อ
ไลต์โนเวล
ซีรีส์นี้เขียนโดยซาเมตาโร ฟูกาดะ โดยเริ่มต้นจากเว็บโนเวลในเว็บไซต์ โชเซ็ตสึกะ นิ นาโร เมื่อวันที่ 12 สิงหาคม พ.ศ. 2562 ต่อมา Shufu ได้ซื้อกิจการให้กับ Seikatsu Sha ซึ่งเริ่มตีพิมพ์นวนิยายพร้อมภาพประกอบโดยซากุระ มิวาเบะ เมื่อวันที่ 27 มีนาคม พ.ศ. 2563 ณ เดือนกรกฎาคม พ.ศ. 2564 มีการเปิดตัวสามเล่ม

มังงะ
มังงะดัดแปลงที่วาดภาพประกอบโดยอิจิโฮะ คัตสึระ เริ่มตีพิมพ์ใน Shufu ไปจนถึง PASH UP! ของ Seikatsu Sha ลงเว็บไซต์วันที่ 26 มีนาคม พ.ศ. 2563 มีการรวมเล่มเล่มแรกวางจำหน่ายเมื่อวันที่ 30 ตุลาคม พ.ศ. 2563 ณ เดือนกันยายน พ.ศ. 2566 มีการออกเล่มมาแล้ว 7 เล่ม

ส่วนลิขสิทธิ์ในประเทศไทย วันที่ 3 ตุลาคม พ.ศ. 2566 สำนักพิมพ์ไอริสบุ๊กได้ประกาศลิขสิทธิ์สำหรับการตีพิมพ์ฉบับภาษาไทย

อนิเมะ
ในเดือนสิงหาคม พ.ศ. 2565 มีการประกาศว่านวนิยายเรื่องนี้จะถูกดัดแปลงเป็นซีรีส์อนิเมะโทรทัศน์ ผลิตโดยสตูดิโอ ซีโร-จี และ Digital Network Animation และกำกับโดยทาคาชิ อาซามิ พร้อมกับสคริปต์ที่เขียนโดยฮิโรกิ อุจิดะ การออกแบบตัวละครที่จัดการโดยมิโอริ ซูซูกิ และเพลงที่แต่งโดยมาซาโตะ โคดะ ซีรีส์ฉายตอนแรกเมื่อวันที่ 4 ตุลาคม พ.ศ. 2566 บนช่องโตเกียวเอ็มเอ็กซ์ และเครือข่ายอื่น ๆ เพลงเปิดคือ  ร้องโดยเวอร์ชวลยูทูบเบอร์ Yui Hizuki ในขณะที่เพลงจบคือ "Graceful World" ร้องโดยซาโอริ ฮายามิ 

รายชื่อตอน

 หมายเหตุ
# กีฬาซอฟต์บอลในเอเชียนเกมส์ 2022
กีฬาซอฟต์บอลในเอเชียนเกมส์ 2022 จัดขึ้นที่ศูนย์วัฒนธรรมกีฬาเบสบอลและซอฟต์บอลเฉาจิ่ง ในเฉาจิ่ง, มณฑลเจ้อเจียง, ประเทศจีน ตั้งแต่วันที่ 26 กันยายนถึง 2 ตุลาคม ค.ศ. 2023 มีเพียงรายการเดียวคือซอฟท์บอลหญิง

 กำหนดการแข่งขัน 
PPreliminary roundSSuper RoundRPlacementBเหรียญทองแดงGชิงชนะเลิศ
 รายการ↓/วันที่ →  26อ  27พ  28พฤ 29ศ 30ส 1อา2จ หญิง P P P S R S R  BG

 ผู้ได้รับเหรียญรางวัล 

ทีมหญิง

 ตารางสรุปเหรียญรางวัล 

 ผลการแข่งขัน 
เวลาทั้งหมดเป็นเวลามาตรฐานของจีน(UTC+08:00)

 รอบแบ่งกลุ่ม 
 กลุ่มเอ 

 กลุ่มบี

 รอบจัดอันดับ 

Super round

 ชิงเหรียญทองแดง 

 ชิงชนะเลิศ
# สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ
สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ  มักเรียกโดยย่อว่า กั๋วเป่า (, "คุ้มครองระดับชาติ") เป็นหนึ่งในอนุสรณ์สถาน 5,058 รายการของประเทศจีนซึ่งขึ้นทะเบียนว่าเป็นสถานที่ที่มีคุณค่าทางประวัติศาสตร์ ศิลปะ หรือวิทยาศาสตร์อย่างมีนัยสำคัญโดยหน่วยงานมรดกทางวัฒนธรรมแห่งรัฐ ซึ่งเป็นหน่วยงานบริหารโบราณวัตถุและโบราณสถานทางวัฒนธรรมในสังกัดของคณะมนตรีรัฐกิจสาธารณรัฐประชาชนจีน เป็นการขึ้นทะเบียนมรดกทางวัฒนธรรมระดับสูงสุดของประเทศจีนซึ่งเป็นเป็นระดับชาติ แม้ว่าจะมีการลงทะเบียนสถานที่คุ้มครองในระดับมณฑล ระดับนคร และระดับรอง ๆ เป็นวงกว้างมากกว่าก็ตาม  

เนื่องจากสถานที่ที่ได้รับการคุ้มครองในระดับชาติถือเป็นอนุสรณ์สถานที่ได้รับการคุ้มครองในระดับสูงสุดในประเทศจีนตามกฎหมาย จึงห้ามไม่ให้ทำลายหรือรื้อถอนสถานที่เหล่านั้น เว้นแต่จะได้รับการอนุมัติจากหน่วยงานมรดกทางวัฒนธรรมของรัฐเสียก่อนจึงจะสามารถรื้อถอนสถานที่นั้น ๆ ได้
# ประเทศแคนาดาในพาราลิมปิกฤดูหนาว 2022
ประเทศแคนาดา เข้าร่วมแข่งขันในกีฬาพาราลิมปิกฤดูหนาว 2022 ที่กรุงปักกิ่ง ประเทศจีน ตั้งแต่วันที่ 4 มีนาคมถึง 13 มีนาคม ค.ศ. 2022

นักสกีพาราอัลไพน์ จอช ดูเอ็ค ทำหน้าที่เป็น หัวหน้านักกีฬาของทีมแคนาดา และนักสกีพาราอัลไพน์ คาโรลินา วิสเนียฟสกา เป็นผู้ช่วยหัวหน้านักกีฬา

 นักกีฬา 
กีฬาชายหญิงรวมสกีอัลไพน์6410ไบแอธลอน / สกีครอสคันทรี7512ฮ็อกกี้น้ำแข็ง17017สโนว์บอร์ด224วีลแชร์เคอร์ลิง325ทั้งหมด  351348
# กิตติ์รัฐ พันธุ์เพ็ชร์
พลตํารวจเอก กิตติ์รัฐ พันธุ์เพ็ชร์ (เกิดวันที่ 8 ธันวาคม พ.ศ. 2508) เป็นข้าราชการตำรวจชาวไทยดำรงตำแหน่ง ผู้บัญชาการตำรวจแห่งชาติ

 ประวัติ 

 ชีวิตส่วนตัว 
พลตำรวจเอก กิตติ์รัฐ มีชื่อเล่นว่า ต่าย เกิดเมื่อวันที่ 8 ธันวาคม พ.ศ. 2508 ที่ตำบลหน้าเมือง อำเภอเมืองราชบุรี จังหวัดราชบุรี

 การศึกษา 
พลตำรวจเอก กิตติ์รัฐ จบการศึกษาระดับชั้นมัธยมศึกษาจาก โรงเรียนเบญจมราชูทิศ ราชบุรี, โรงเรียนเตรียมทหาร รุ่น 25 และโรงเรียนนายร้อยตำรวจ รุ่น 41
 รับราชการ 
พล.ต.อ. กิตติ์รัฐ เริ่มต้นรับราชการหลังจากเรียนจบจากโรงเรียนนายร้อยตำรวจในตำแหน่ง รองสารวัตรสอบสวน สถานีตำรวจภูธรอำเภอเมืองระยองก่อนจะเติบโตขึ้นตามลำดับจนได้ดำรงตำแหน่งผู้บัญชาการตำรวจแห่งชาติ

ในวันที่ 20 มีนาคม พ.ศ. 2567 นายเศรษฐา ทวีสิน นายกรัฐมนตรีในขณะนั้น มีคำสั่งให้พลตำรวจเอกต่อศักดิ์ และพลตำรวจเอกสุรเชษฐ์ หักพาล เข้ามาช่วยงานที่สำนักนายกรัฐมนตรี และมอบหมายให้พล.ต.อ. กิตติ์รัฐ รองผู้บัญชาการตำรวจแห่งชาติเป็นรักษาราชการแทนผู้บัญชาการตำรวจแห่งชาติพล.ต.อ.กิตติ์รัฐ พันธุ์เพ็ชร์ ประวัติ "บิ๊กต่าย" รอง ผบ.ตร.รักษาการ จนถึงวันที่ 19 มิถุนายน พ.ศ. 2567 จึงพ้นจากตำแหน่งเนื่องจากมีคำสั่งให้พลตํารวจเอกต่อศักดิ์กลับมารับตำแหน่งผู้บัญชาการตำรวจแห่งชาติ

จากนั้นในวันที่ 27 กันยายน พ.ศ. 2567 นางสาวแพทองธาร ชินวัตร นายกรัฐมนตรีได้ลงนามในคำสั่งสำนักนายกรัฐมนตรี ที่ 335/2567 แต่งตั้งให้พลตํารวจเอกกิตติ์รัฐ เป็นรักษาราชการแทนผู้บัญชาการตำรวจแห่งชาติอีกครั้งนับตั้งแต่วันที่ 1 ตุลาคม พ.ศ. 2567 เนื่องจาก พลตำรวจเอกต่อศักดิ์ สุขวิมล เกษียณอายุราชการในวันที่ 30 กันยายน ซึ่งต้องรักษาการจนกว่าจะมีการแต่งตั้งผู้บัญชาการตำรวจแห่งชาติคนใหม่อย่างเป็นทางการ

วันที่ 7 ตุลาคม พ.ศ. 2567 ที่ประชุมคณะกรรมการข้าราชการตำรวจ (ก.ตร.) มีมติแต่งตั้ง พลตำรวจเอก กิตติ์รัฐ พันธุ์เพ็ชร์ รองผู้บัญชาการตำรวจแห่งชาติ (อาวุโสลำดับที่ 1) ที่ดำรงตำแหน่งรักษาราชการแทนผู้บัญชาการตำรวจแห่งชาติ ขึ้นเป็นผู้บัญชาการตำรวจแห่งชาติ คนที่ 15 กระทั่งวันที่ 11 ตุลาคม พ.ศ. 2567 มีประกาศพระบรมราชโองการโปรดเกล้า ฯ แต่งตั้ง พลตำรวจเอกกิตติ์รัฐ พันธุ์เพ็ชร์ ดำรงตำแหน่งผู้บัญชาการตำรวจแห่งชาติ โดยมีผลย้อนหลังตั้งแต่วันที่ 9 ตุลาคม พ.ศ. 2567

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๒๗๕, ๒๒ มกราคม ๒๕๖๔
ราชกิจจานุเบกษา,พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓๐๖, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๗, เล่ม ๑๓๒ ตอนที่ ๑๗ ข หน้า ๗๗, ๒ มิถุนายน ๒๕๕๘